text:  No na jednu stranu som rád, že som si prečítal toľko negatívnych článkov o Nove (New Moon-e) predtým, ako som film videl a na druhú stranu som sklamaný, že s nimi musím súhlasiť. Rád som preto, lebo som od toho filmu vážne nič nečakal, ba dokonca som predpokladal, že ma veľmi sklame. Na prekvapenie ma "iba" sklamal. Sklamaný som preto, lebo ako jeden z tých, čo prečítali aj knihu, musím podotknúť, že vo filme chýbalo to, čo bolo v knihe dostatočne vykreslené a to vo veľmi veľkej miere. Melisa Rosenberg ako scenáristka zobrala peniaze za to, že stlačila Ctrl + A, Ctrl + C, Ctrl + V a pomocou hracích kociek "vyberala", ktoré dialógy nechá a ktoré vymaže. Weitz v tomto filme sklamal, pretože sa z toho dalo vyžmýkať ďaleko ďaleko viac ako z toho dostal on, ak by sa tak striktne nedržal predlohy. Skrátením tých EMO kecov v prvej polovici filmu, a rozšírením a lepším spracovaním akčných scén (kde za najväčší nedostatok považujem absenciu časového napätia a celkové spracovanie deja vo Volture) z toho mohol byť príjemne romantický fantasy horor. V celom filme hrala iba Stewart aj to len na 70%. Pri niektorých výrazoch tváre Pattinsona a Lautnera, som mal chuť podať im kýbeľ, aby sa mohli vyprázdniť. Aby som ale aj niečo pochválil, tak sa im celkom vydarila scéna s vlkmi a Viktóriou a to, že som sa parkrát zasmial tam, kde to tvorcovia zamýšľali. PS: Ani Dakota v úlohe Jane mi akosi nesadla.
item_title: Twilight sága: Nový měsíc
item_directors: Chris Weitz
item_screenwriters: Melissa Rosenberg
item_cast: Robert Pattinson Kristen Stewart Taylor Lautner Jackson Rathbone Nikki Reed Kellan Lutz Ashley Greene Peter Facinelli Billy Burke Jamie Campbell Bower Edi Gathegi Elizabeth Reaser Michael Sheen Christopher Heyerdahl Charlie Bewley Graham Greene Anna Kendrick Michael Welch Tinsel Korey Gil Birmingham Cameron Bright Justin Chon Noot Seear Christian Serratos Dakota Fanning Kiowa Gordon Chaske Spencer Alex Meraz Bronson Pelletier Justine Wachsberger Rachelle Lefevre Daniel Cudmore Tyson Houseman Michael Adamthwaite Sean McGrath Russell Roberts Hunter Jackson Christina Jastrzembska Curtis Caravaggio Justin Shenkarow Adrien Dorval Jimmy Star